ระเบียบคณะกรรมการกำกับกิจการพลังงานระเบียบคณะกรรมการกำกับกิจการพลังงานว่าด้วยหลักเกณฑ์วิธีการ และเงื่อนไขในการขอรับใบอนุญาต และการอนุญาตการประกอบกิจการไฟฟ้าพลังงานหมุนเวียนพ.ศ.๒๕๕๑ โดยที่ปัจจุบันมีผู้ประกอบกิจการไฟฟ้าพลังงานหมุนเวียนจำนวนมากยังไม่สามารถขอรับใบอนุญาตประกอบกิจการไฟฟ้าได้เนื่องจากยังไม่มีการกำหนดหลักเกณฑ์ วิธีการและเงื่อนไขการขอรับใบอนุญาตและการออกใบอนุญาต รวมทั้งอัตราค่าธรรมเนียมใบอนุญาตและอัตราค่าธรรมเนียมการประกอบกิจการไฟฟ้าตามมาตรา ๕๐แห่งพระราชบัญญัติการประกอบกิจการพลังงาน พ.ศ. ๒๕๕๐ ดังนั้น เพื่อให้ผู้ประกอบกิจการไฟฟ้าดังกล่าวมาขอรับใบอนุญาตประกอบกิจการไฟฟ้าพลังงานหมุนเวียนได้และเพื่อให้สอดคล้องกับนโยบายส่งเสริมการผลิตไฟฟ้าจากพลังงานหมุนเวียนของรัฐบาลคณะกรรมการกำกับกิจการพลังงาน จึงเห็นชอบให้ออกระเบียบกำหนดหลักเกณฑ์ วิธีการและเงื่อนไขการขอรับใบอนุญาตและการออกใบอนุญาต รวมทั้งอัตราค่าธรรมเนียมใบอนุญาตและอัตราค่าธรรมเนียมการประกอบกิจการไฟฟ้าพลังงานหมุนเวียนโดยได้ดำเนินการรับฟังความคิดเห็นตามมาตรา ๒๖แห่งพระราชบัญญัติการประกอบกิจการพลังงาน พ.ศ. ๒๕๕๐ แล้วอาศัยอำนาจตามความในมาตรา ๕๐แห่งพระราชบัญญัติการประกอบกิจการพลังงาน พ.ศ. ๒๕๕๐อันเป็นกฎหมายที่มีบทบัญญัติบางประการเกี่ยวกับการจำกัดสิทธิเสรีภาพของบุคคล ซึ่งมาตรา๒๙ ประกอบกับมาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกำกับกิจการพลังงานออกระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบคณะกรรมการกำกับกิจการพลังงานว่าด้วยหลักเกณฑ์ วิธีการและเงื่อนไขในการขอรับใบอนุญาตและการอนุญาตการประกอบกิจการไฟฟ้าพลังงานหมุนเวียน พ.ศ.๒๕๕๑ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ระเบียบนี้ให้ใช้บังคับแก่ผู้ประกอบกิจการไฟฟ้าพลังงานหมุนเวียนข้อ ๔การยื่นคำขอรับใบอนุญาตการประกอบกิจการไฟฟ้าพลังงานหมุนเวียนให้นำหลักเกณฑ์ วิธีการ และเงื่อนไขในการขอรับใบอนุญาต และการอนุญาตการประกอบกิจการพลังงานตามประกาศดังต่อไปนี้มาใช้บังคับโดยอนุโลม(๑) ประกาศกระทรวงมหาดไทย เรื่องการให้สัมปทานประกอบกิจการประปาและกิจการไฟฟ้าเพื่อความปลอดภัยหรือผาสุกของประชาชนลงวันที่ ๒๖ เมษายน พ.ศ. ๒๕๒๖ ในส่วนที่เกี่ยวกับกิจการไฟฟ้า(๒) ประกาศกระทรวงพลังงาน เรื่องการประกอบกิจการไฟฟ้าพลังงานหมุนเวียนหรือพลังงานความร้อนและไฟฟ้าร่วมกันขนาดไม่เกิน ๑๐ เมกะวัตต์ ลงวันที่ ๒๘ พฤศจิกายน พ.ศ. ๒๕๔๙(๓) ประกาศกรมธุรกิจพลังงาน เรื่อง หลักเกณฑ์วิธีการเงื่อนไขในการยื่นคำขออนุญาตและการประกอบกิจการไฟฟ้าพลังงานหมุนเวียนหรือพลังงานความร้อนและไฟฟ้าร่วมกันขนาดไม่เกิน๑๐ เมกะวัตต์ พ.ศ. ๒๕๕๐ ลงวันที่ ๘ มีนาคม พ.ศ. ๒๕๕๐ซึ่งแก้ไขเพิ่มเติมโดยประกาศกรมธุรกิจพลังงาน เรื่อง หลักเกณฑ์ วิธีการเงื่อนไขในการยื่นคำขออนุญาตและการประกอบกิจการไฟฟ้าพลังงานหมุนเวียนหรือพลังงานความร้อนและไฟฟ้าร่วมกันขนาดไม่เกิน ๑๐ เมกะวัตต์ (ฉบับที่ ๒) พ.ศ. ๒๕๕๐ ลงวันที่ ๑๔ มิถุนายน พ.ศ. ๒๕๕๐ให้ผู้ขอรับใบอนุญาตยื่นเอกสารต่างๆตามที่ระบุในประกาศตามวรรคหนึ่ง ที่สำนักงานนโยบายและแผนพลังงาน กระทรวงพลังงานในกรณีที่ต้องยื่นในกรุงเทพมหานคร และที่สำนักงานพลังงานจังหวัดในจังหวัดที่เกี่ยวข้องในกรณีที่ต้องยื่นในจังหวัดอื่นข้อ ๕ให้คณะกรรมการกำกับกิจการพลังงานออกใบอนุญาตการประกอบกิจการไฟฟ้าพลังงานหมุนเวียนซึ่งรวมการผลิตและจำหน่ายไฟฟ้า ดังต่อไปนี้(๑)ใบอนุญาตการประกอบกิจการไฟฟ้าที่มีขนาดกำลังการผลิตเกิน ๑๐ เมกะวัตต์ หากปรากฏว่าคำขอรับใบอนุญาตการประกอบกิจการไฟฟ้ารายใดครบถ้วนและเป็นไปตามที่กำหนดในข้อ๔ (๑)(๒)ใบอนุญาตการประกอบกิจการไฟฟ้าที่มีขนาดกำลังการผลิตไม่เกิน ๑๐ เมกะวัตต์ หากปรากฏว่าคำขอรับใบอนุญาตการประกอบกิจการไฟฟ้ารายใดครบถ้วนและเป็นไปตามที่กำหนดในข้อ๔ (๒) และ (๓)ทั้งนี้เมื่อผู้ขอรับใบอนุญาตชำระค่าธรรมเนียมตามที่กำหนดในข้อ ๖ ให้แก่สำนักงานแล้วข้อ ๖ให้ผู้ขอรับใบอนุญาตชำระค่าธรรมเนียมใบอนุญาตและค่าธรรมเนียมการประกอบกิจการไฟฟ้าตามอัตราค่าธรรมเนียมท้ายระเบียบนี้ประกาศณ วันที่ ๒๙ เมษายน พ.ศ. ๒๕๕๑ดิเรกลาวัณย์ศิริประธานกรรมการกำกับกิจการพลังงาน[เอกสารแนบท้าย]๑.อัตราค่าธรรมเนียม(ดูข้อมูลจากภาพกฎหมาย)ปริยานุช/ผู้จัดทำ๘พฤษภาคม ๒๕๕๑[๑]ราชกิจจานุเบกษา เล่ม ๑๒๕/ตอนพิเศษ ๗๙ ง/หน้า ๓/๒ พฤษภาคม ๒๕๕๑